การเคหะแห่งชาติบูรณาการข้อมูลที่อยู่อาศัย
ดร.ธัชพล กาญจนกูล ผู้ว่าการการเคหะแห่งชาติ เปิดเผยภายหลัง ลงนามบันทึกความเข้าใจว่าด้วยความร่วมมือเกี่ยวกับข้อมูลที่เป็นประโยชน์ต่อองค์กร ระหว่าง กคช.กับสำนักงานนโยบายและยุทธศาสตร์การค้า (สนค.) โดย น.ส.พิมพ์ชนก วอนขอพร ผอ.สำนักงานนโยบายและยุทธศาสตร์การค้า และสถาบันส่งเสริมการวิเคราะห์และบริหารข้อมูลขนาดใหญ่ภาครัฐ (GBDi)โดย น.ส.ธีรณี อจลากุล ผอ.GBDi เผยว่า กระทรวงการพัฒนาสังคมและความมั่นคงของมนุษย์ (พม.) โดยการเคหะแห่งชาติ (กคช.) ร่วมกับหน่วยงานภาคีเครือข่ายจัดตั้ง ศูนย์ข้อมูลที่อยู่อาศัยแห่งชาติ ตาม นโยบายรัฐบาล เพื่อบูรณาการฐานข้อมูลที่อยู่อาศัยจากหน่วยงานที่เกี่ยวข้องให้เป็นฐานข้อมูลเดียวกัน พร้อมวิเคราะห์และประเมินสถานการณ์ที่อยู่อาศัย เพื่อสนับสนุนการจัดทำนโยบายที่อยู่อาศัยของประเทศ ซึ่งจะส่งผลดีต่อประชาชนให้สามารถเข้าถึงข้อมูลที่อยู่อาศัยได้สะดวกและรวดเร็วมากยิ่งขึ้น นอกจากนี้ การเป็นศูนย์กลางข้อมูลด้านที่อยู่อาศัยแห่งชาติ ยังมุ่งสู่การจัดการสารสนเทศเพื่อความมั่นคงในการมีที่อยู่อาศัยและการพัฒนาเครือข่าย โดยบูรณาการฐานข้อมูลร่วมกับหน่วยงานที่เกี่ยวข้อง.
ดร.ธัชพล กาญจนกูล ผู้ว่าการการเคหะแห่งชาติ เปิดเผยภายหลัง ลงนามบันทึกความเข้าใจว่าด้วยความร่วมมือเกี่ยวกับข้อมูลที่เป็นประโยชน์ต่อองค์กร ระหว่าง กคช.กับสำนักงานนโยบายและยุทธศาสตร์การค้า
ศูนย์ข้อมูลที่อยู่อาศัยแห่งชาติ,การการเคหะแห่งชาติ,ที่อยู่อาศัย,กระทรวงการพัฒนาสังคมและความมั่นคงของมนุษย์,ประเมินสถานการณ์ที่อยู่อาศัย,ข้อมูลที่อยู่อาศัย,ข่าวทั่วไป